প্রতিরক্ষা সচিবের সঙ্গে বৈঠক প্রধানমন্ত্রীর

ওয়েবডেস্ক: পহেলগাম জঙ্গী হামলার (Pahalgam Terror Attack) প্রেক্ষিতে ভারত (India) ও পাকিস্তানের (Pakistan) উত্তেজনা ক্রমশ বাড়ছে। প্রধানমন্ত্রী নরেন্দ্র মোদি (Narendra Modi) ইতিমধ্যে সেনাকে পূর্ণ স্বাধীনতা দিয়েছেন। নৌ বাহিনীর প্রধান অ্যাডমিরাল দীনেশ ত্রিপাঠি, বায়ুসেনা প্রধান অমরপ্রীত সিংয়ের সঙ্গে আলাদা বৈঠক করেন প্রধানমন্ত্রী। এবার সোমবার প্রতিরক্ষা সচিব আরকে সিংয়ের (RK Singh) সঙ্গে বৈঠক করলন। যে ঘটনায় উত্তেজনার পারদ আরও চড়েছে। তবে পাক অধিকৃত কাশ্মীরের দখল নেবে ভারত?

গত ২২ এপ্রিল জম্মু ও কাশ্মীরের বৈসারণ উপত্যকায় হামলা করে জঙ্গীরা। তাতে ২৬ জন পর্যটকের মৃত্যু হয়। পাকিস্তানের মদতে ওই হামলা হয়। এনআইএর গোয়েন্দারা জানতে পেরেছ, পাকিস্তানের গুপ্তচর সংস্থা আইএসআইয়ের হাত রয়েছে ওই হামলায়। ভারত পাকিস্তানের বিরুদ্ধে সিন্ধু জলচুক্তি বাতিল সহ ৬টি গুরুত্বপূর্ণ পদক্ষেপ করে। প্রধানমন্ত্রী নরেন্দ্র মোদি জানিয়েছেন, ওই হামলায় দোষীদের কল্পনার বাইরে শাস্তি দেওয়া হবে। সীমান্তে উত্তেজনা বাড়ছে। তৈরি ভারতের তিন বাহিনী। পাকিস্তানে প্রত্যাঘাত হবেই বলে মনে করছে সংশ্লিষ্ট মহল।